กฤตย์ จีรพัฒนานุวงศ์

กฤตย์ จีรพัฒนานุวงศ์ (9 พฤศจิกายน พ.ศ. 2537) ชื่อเล่น กิต หรือรู้จักในนาม กิต Three Man Down เป็นนักร้องนำวงทรีแมนดาวน์, นักแสดง และยูทูบเบอร์

**ประวัติ**
กฤตย์ จีรพัฒนานุวงศ์ เกิดเมื่อวันที่ 9 พฤศจิกายน พ.ศ. 2537 ที่อำเภอเมืองยะลา จังหวัดยะลา

**ดนตรี**
กฤตย์ เริ่มร้องเพลงในวัยเด็กเมื่อแม่ของเขาได้ชวนเขามาร้องเพลงในร้านอาหารซึ่งทำให้เขาได้ค้นพบว่าตัวเองก็สามารถร้องเพลงได้ทำให้เขาเริ่มร้องเพลงคาราโอเกะมาเรื่อย ๆ เขาเริ่มร้องเพลงจริงจังประมาณมัธยมศึกษาปีที่ 2 จากการรวมกลุ่มตั้งวงดนตรีกับเพื่อน และได้รับตำแหน่งร้องนำ พร้อมไปกับการเรียนร้องเพลงมากยิ่งขึ้น ซึ่งเขานั้นทำวงดนตรีมาจนจบมัธยมศึกษาปีที่ 6 ก่อนจะแยกย้ายเข้าศึกษาในระดับมหาวิทยาลัย โดยในช่วงมหาวิทยาลัยเขาได้พบกับเพื่อน ๆ และรวมกลุ่มกันอีกครั้ง โดยเริ่มต้นมี กิต, เต และ ตูน ก่อนจะมีเพื่อนอีก 2 คน อย่าง โอม และเส็ง เสริมเข้ามา จากนั้นพวกเขาได้ฝึกซ้อม และเริ่มต้นเข้าสู่การเดินสายประกวดวงดนตรีตามเวทีต่าง 

**ยูทูบเบอร์**
กฤตย์ อดีตเคยเป็นตากล้องช่องยูทูบ “MOJIKO” พร้อมกับทำวงทรีแมนดาวน์ก่อนจะออกมาทำวงทรีแมนดาวน์อย่างเต็มตัว นอกจากนี้ กฤตย์ ยังมีช่องยูทูบกับวงทรีแมนดาวน์ชื่อช่อง “DowntownCH” และมีช่องยูทูบเป็นของตัวเองชื่อช่อง “kittyumbs”

**สุขภาพ**
ในวันที่ 24 มีนาคม พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรคหัด และมีภาวะตับอักเสบ โดยแพทย์ลงความเห็นว่าต้องพักรักษาตัวตั้งแต่วันที่ 24-27 มีนาคม พ.ศ. 2567 รวมระยะเวลา 4 วัน ซึ่งส่งผลทำให้ไม่สามารถเดินทางไปแสดงที่ร้าน Drift 304 จังหวัดปราจีนบุรี ในวันที่ 24 มีนาคม พ.ศ. 2567 และร้าน เล่นใหญ่ พหลโยธิน ในวันที่ 27 มีนาคม พ.ศ. 2567
ในวันที่ 9 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยมีอาการ ศูนย์กลางจอประสาทตาบวมนํ้า จนทำให้ตาพร่ามัว โดยแพทย์ลงความเห็นว่าควรพักเพื่อดูอาการ และวินิจฉัยโรคเพิ่มเติมเป็นเวลา 3 วัน ต่อมาในวันที่ 11 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรค Vogt–Koyanagi–Harada disease (VKH) ซึ่งส่งผลทำให้วงต้องหยุดพักงานในเดือนกันยายนในปีนั้นทั้งเดือน
ต่อมาในวันที่ 23 กันยายน พ.ศ. 2567 ต้นสังกัด Genelab ออกมาประกาศว่า กฤตย์ยังคงมีอาการป่วยที่จอประสาทตา สูญเสียการมองเห็นภาพกลางภาพ แพทย์ลงความเห็นให้รักษาตัวอย่างต่อเนื่อง หลีกเลี่ยงสถานที่คนหนาแน่น หรือที่ถ่ายเทไม่สะดวก เพื่อป้องกันการติดเชื้อ มีผลให้วง ทรีแมนดาวน์ ต้องงดการแสดงจนถึง 31 ธันวาคม 2567 แต่สามารถขึ้นแสดงงาน Music festival event และงานแสดงกลางแจ้งที่มีระยะห่างจากคนดูได้

**ผลงาน**

**ผลงานเพลง**

**วงทรีแมนดาวน์**
 อัลบั้ม This City Won’t Be Lonely Anymore- อัลบั้ม 28- อัลบั้ม III

**ผลงานการแสดง**
 DEEP #โปรเจกต์ลับหลับเป็นตาย- The Up Rank อาชญาเกม- เทอมสอง สยองขวัญ

**คอนเสิร์ต**
 The Concert Application presents Three Man Down Live At Impact Arena 2023 วันเสาร์ที่ 19 สิงหาคม 2566 ณ IMPACT ARENA- The Concert Application presents Three Man Down 'BASIC TOUR' - ภาคเหนือ วันเสาร์ที่ 22 มิถุนายน 2567 ณ Chiang Mai Hall- The Concert Application presents Three Man Down 'BASIC TOUR' - ภาคตะวันออกเฉียงเหนือ วันเสาร์ที่ 4 กรกฎาคม 2567 ณ Khon Kean Hall- The Concert Application presents Three Man Down 'BASIC TOUR' - ภาคตะวันออก วันเสาร์ที่ 13 กรกฎาคม 2567 ณ Si Racha Hall- The Concert Application presents Three Man Down 'BASIC TOUR' - ภาคใต้ วันเสาร์ที่ 20 กรกฎาคม 2567 ณ Hatyai Hall

**อ้างอิง**

**แหล่งข้อมูลอื่น**
หมวดหมู่:นักกีตาร์ชาวไทย
หมวดหมู่:พุทธศาสนิกชนชาวไทย
หมวดหมู่:ทรีแมนดาวน์
หมวดหมู่:ผู้ให้ความบันเทิงจากจังหวัดยะลา
หมวดหมู่:นักแสดงชายชาวไทย
หมวดหมู่:นักแสดงจากจังหวัดยะลา
หมวดหมู่:ยูทูบเบอร์ชาวไทย
หมวดหมู่:บุคคลจากอำเภอเมืองยะลา
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายแต้จิ๋ว